**ДОГОВОР № …………………….**

за възлагане на обществена поръчка с предмет:

**„Доставка на оригинални тонери и други консумативи за печат за копирни и печатащи устройства с различни марки за нуждите на МВнР”.**

Днес, …..……………….2019 год. в гр. София, между:

МИНИСТЕРСТВО НА ВЪНШНИТЕ РАБОТИ - гр. София 1113, ул. „Александър Жендов” № 2, БУЛСТАТ № 000695228, представлявано от Мая Андонова-Генова, директор на дирекция „УС и МТО” и упълномощен възложител, съгласно Заповед № 95-00-390/21.09.2017 г. на министъра на външните работи, и Искра Григорова- Зоровска - главен счетоводител, наричано по-долу ВЪЗЛОЖИТЕЛ, от една страна,

 и

…….…………………………, със седалище и адрес на управление: ………………………………..ЕИК:…………………………,представлявано …………………………………………… управител, наричано по-долу за краткост „ИЗПЪЛНИТЕЛ", от друга страна,

**І. ПРЕДМЕТ И СРОК НА ДОГОВОРА**

**Чл.1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши доставка на оригинални тонери и други консумативи за печат за копирни и печатащи устройства с различни марки за нуждите на МВнР, съгласно Техническата спецификация на артикулите (Приложение № 1), неразделна част от настоящия договор.

(2) Тонерите и другите консумативи за копирни и печатащи устройства по ал. 1 ще бъдат наричани по нататък „артикули” или „стоки“

**Чл.2.** Настоящият договор влиза в сила от датата на подписване и е със срок 12 месеца или до достигането на максималната му стойност по чл. 6, ал. 1, което от двете събития настъпи по- рано.

**ІІ. КАЧЕСТВО НА СТОКИТЕ И ОПАКОВКА**

**Чл.З** Доставяните стоки следва да са оригинални, неупотребявани и да отговарят на условията и изискванията на Техническата спецификация на **ВЪЗЛОЖИТЕЛЯ**, Техническото и Ценовото предложение на **ИЗПЪЛНИТЕЛЯ**.

**Чл.4.** При поискване от **ВЪЗЛОЖИТЕЛЯ**, **ИЗПЪЛНИТЕЛЯТ** е длъжен да представи документите, доказващи качеството на стоките, както и техния произход: сертификати за произход и качество на доставените стоки, декларации за съответствие, информационен лист за безопасност и други, както и документи, доказващи, че доставените артикули са оригинални.

**Чл.5.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение.

# **ІІІ. ЦЕНА И УСЛОВИЯ НА ПЛАЩАНЕ**

**Чл.6.** (1) Цената на договора е в размер на………………...без ДДС, съгласно Ценовото предложение на **ИЗПЪЛНИТЕЛЯ**, неразделна част от договора.

(2) Единичните цени за отделните артикули са окончателни за срока на изпълнение на договора и не подлежат на промяна, освен в предвидените в закона случаи.

(З) Цените включват всички разходи на **ИЗПЪЛНИТЕЛЯ** за изпълнението на настоящият договор, включително разходите за опаковка, транспортни разходи, такси, мита, застраховки и други до мястото за доставка, посочено в чл.8

**Чл.7.** (1) За извършената доставка се съставя двустранен приемо-предавателен протокол, подписан от страните.

1. Цената на артикулите по конкретната заявка се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура, с посочен номер на договор.
2. **ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

Банка:………………………..

IBAN: ………………………..

BIС: …………………………….

(4)Плащането не се извършва в случай, че за изпълнителя е получена информация от Национална агенция по приходите или Агенция „Митници” за наличието на публични задължения, съгласно РМС №592/21.08.2018г. В този случай плащането се извършва съгласно указанията на органите на данъчната и митническата администрация.

# **IV. МЯСТО И СРОКОВЕ НА ДОСТАВКА**

**Чл.8.** Артикулите, предмет на доставка по този договор, се доставят на следния адрес на **ВЪЗЛОЖИТЕЛЯ**: гр. София 1113, ул. „Александър Жендов” № 2, Министерство на външните работи централно управление.

**Чл.9.** Срокът за доставка на артикулите е до 2 (два) работни дни от подаване на заявката.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**



**Чл.10.** **ВЪЗЛОЖИТЕЛЯТ** има право:

1.да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2.да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

З. да извършва проверки на оригиналността на тонерите при доставката им на място. За целта **ВЪЗЛОЖИТЕЛЯТ** може да покани представител на официалния вносител/официалното представителство за България на съответната марка консумативи, който да извърши експертна оценка на място за установяване на оригиналността на доставените консумативи, както и да предприема всякакви подходящи действия и мерки за осигуряване точното изпълнение на договора,

4. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

5. да не приеме и върне на **ИЗПЪЛНИТЕЛЯ** артикули, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания,

**Чл.11.**  **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от

**ИЗПЪЛНИТЕЛЯ** артикули по реда и при условията на настоящия договор;

1. да приеме доставените му от **ИЗПЪЛНИТЕЛЯ** артикули по реда и при условията на настоящият договор.

# **VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.12.**  **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;
2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл.13.** **ИЗПЪЛНИТЕЛЯТ** се задължава:

1. да достави артикули, които съответстват по количество, качество, описание и опаковка на посоченото в настоящия договор и на приложената към договора оферта;

2. да достави артикули, които съответстват на изискванията на Техническата спецификация на артикулите, съдържаща се в образеца на ценова оферта;

З. когато заявката на **ВЪЗЛОЖИТЕЛЯТ** съдържа спрян от производство артикул, **ИЗПЪЛНИТЕЛЯТ**, след представяне на доказателства за това, трябва да осигури доставката на негов заместител, ако има такъв, на оферираната или по-ниска цена;

1. да осъществи доставката до мястото по чл. 8 за своя сметка;
2. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;
3. да замени за своя сметка артикули, доставени без опаковка и други изисквания съгласно настоящия договор;
4. да предостави необходимата техническа документация към артикулите, когато такава се предоставя от производителя;
5. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**VII. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ**

**Чл.14.** Уведомленията между страните, в това число и заявките за доставка, се извършват в писмена форма.

**Чл.15.** Упълномощените лица за изпълнение на дейностите по този договор са, както следва:

* 1. За **ВЪЗЛОЖИТЕЛЯ**: ……………………………………………………

2. За **ИЗПЪЛНИТЕЛЯ**: ……………………………………………………..

# **VІІІ .ПРЕДАВАНЕ И ПРИЕМАНЕ НА СТОКИТЕ**

**Чл.16.** Предаването и приемането на доставката на мястото по чл. 8 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват до 2 (два) работни дни от подаването на заявката от страна на Възложителя с фактура и приемо-предавателен протокол. При последната доставка, страните по договора подписват без забележки окончателен приемо-предавателен протокол за изпълнение на цялата доставка- предмет на договора.

**IХ.ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.17.** (1) При подписване на договора ИЗПЪЛНИТЕЛЯТ предоставя гаранция за добро изпълнение в размер на (5 % пет процента от цената на договора без ДДС).

(2) Гаранция за изпълнение се представя в една от следните форми:

1.парична сума;

2. банкова гаранция;

3.застраховка, която обезпечава изпълнението чрез покритие на отговорността на изпълнителя.

(3)При представяне на банкова гаранция, или застраховка, същата трябва да има срок на валидност най-малко 30 дни след изтичане на последния гаранционен срок.

(4) При точно и пълно изпълнение на договора гаранцията за изпълнение се освобождава /възстановява/ в рамките на 3 % от цената на договора без ДДС, в 30 дневен срок след подписване без забележки и представяне на окончателен приемо- предавателен протокол. Остатъкът от 2 % от цената на договора без ДДС се освобождава ( възстановява) 30 (тридесет) календарни дни след изтичане на гаранциония срок на последно доставения артикул.

**5ВЪЗЛОЖИТЕЛЯТ** може да се удовлетвори от гаранцията, в случаите, когато в негова полза е възникнало вземане от неизпълнение на задълженията на **ИЗПЪЛНИТЕЛЯ**.

1. **ВЪЗЛОЖИТЕЛЯТ** има право да задържи гаранцията за изпълнение, ако в хода на изпълнението на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл.18.** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ**.

# **Х. ГАРАНЦИОННИ СРОКОВЕ, РЕКЛАМАЦИИ**

**Чл.19.** Гаранционния срок на артикулите включени в предмета на настоящия договор е най-малко 6 (шест месеца), (посочва се в съответствие с посоченото в Техническото предложение на **ИЗПЪЛНИТЕЛЯ**)

**Чл.20.** Гаранционните срокове започват да текат от датата на подписването на приемо-предавателния протокол съгласно чл. 16.

**Чл.21.** В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките/консумативите с нови със същите или по-добри характеристики, ако недостатъкът ги прави негодни за използване по предназначение, в срок до 24 часа от уведомлението.

**Чл.22.** Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

# **XI. НЕУСТОЙКИ И ОБЕЗЩЕТЕНИЯ**

**Чл.23.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10 % (десет процента) от стойността на договора без ДДС.

**Чл.24.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл.25.** При забава в плащането ВЪЗЛОЖИТЕЛЯТ дължи неустойка в размер на 0.05% от дължимата сума за всеки ден закъснение, но не повече от 3 (три процента) от стойността на договора без ДДС.

**Чл.26.** **ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

**XІІ.ПРЕКРАТЯВАНЕ НА ДОГОВОРА**

**Чл.27.** Изменения на договора се допускат само в предвидените в ЗОП случай с подписване на допълнително споразумение между страните.

**Чл.28.** **(1)** Настоящият договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

3. В случаите по чл.23 от настоящия договор.

**(3)** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при не постигане на съгласие – по реда на клаузата за разрешаване на спорове по този Договор.

**Чл.29.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл.30.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред доставки.

# **XIII ДРУГИ УСЛОВИЯ**

**Чл.31.** Настоящият договор се подписа в два еднообразни екземпляра - един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**УПЪЛНОМОЩЕН ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**съгласно заповед № 95-00-390/21.09.2017 г.**

**на министъра на външните работи.**

**ГЛАВЕН СЧЕТОВОДИТЕЛ:**

**ИСКРА ГРИГОРОВА-ЗОРОВСКА**